Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 307

7. évfolyam „B” tagozat Fejlesztési feladatok Ismeretek – Dúr és összhangzatos moll skálák a teljes klaviatúra hangtartományában a S.B. (Standard Basszus) manuálon. – Kromatikus skála terc– és szextmozgásban a B.B. (Bariton Basszus) manuálon. – Hármashangzatok és felbontásaik a teljes klaviatúra hangtartományában. – Ismerje meg a tanuló a bariton balkezes koncertharmonika zenei és technikai sajátosságait. – Ismerje meg a tanuló a B.B. manuál használatát. – Ismerje meg a tanuló a szép hangon való játék alapjait. – Ismerje a tanuló a játszott mûvek formai struktúráját. – A ritmusértékek, ritmusképletek, ütemfajták átfogó, rendezett ismerete. – Alapvetõ hangszerészeti ismeretek, a hangszer külsõ és belsõ tisztítása. – A zenei mûveltség elmélyítése ismeretterjesztõ könyvek, hangverseny–látogatások, hangfelvételek stb. segítségével. – Ismerkedés a hangszer koncertirodalmával. A hangszerkezelés fejlesztése – Az alsó fokon megszerzett készségek szinten tartása és tökéletesítése. – A tanuló önállóságának fejlesztése, a zenei és technikai problémák megoldásának szempontjai. – Skálák, etûdök és virtuóz technikát igénylõ darabok tempójának fokozása. – A lapról játék fejlesztése, a jó levegõgazdálkodás, az egyenletes légszekrény vezetés, a pontos légszekrény váltás. – Rendszeres kamarazenélés, lehetõleg más hangszerekkel is. – Zenekari játék lehetõség szerint. Ajánlott irodalom Dohnányi: Ujjgyakorlatok Bertini: 45 tanulmány Czerny: Könnyû technikai gyakorlatok Szabolcsi Bence: A XVI. és XVII. század magyar tánczenéje Bach–Bartók: Tizenhárom könnyû kis zongoradarab Trevor: Régi angol orgonazene Lukács Dénes: Darabgyüjtemény T.Lundquist: Allerlei A.Gröthe: Norvég népdalok Harris: Accordion Miniatures Bartók Béla: Gyermekeknek Bartók Béla: Duók Stracina: Svet a Deti Követelmény Az alapfok évfolyamaiban elért színvonal eredményes megõrzése, lehetõség szerinti továbbfejlesztése. Különbözõ korok és stílusok elõadási darabjainak ízléses, igényes elõadása lehetõleg kotta nélkül. Törésmentes, pontos légszekrény–váltás, megtervezett légszekrény–vezetés. Tudja a légszekrény–kezelés technikai alapjait, tudjon egy zenei gondolatot légszekrénnyel indítani, zárni. Ismerje és legyen képes a legfontosabb zenei karakterek alkalmazására. Legyen képes dinamikai és karakterváltásokra. A légvezetés tükrözze vissza a zenei formát. Legyen képes a zenei tartalom kifejezésének igényével, a tempo, a karakter és a stílus követelményeinek megfelelõen elõadni a mûveket. A regisztrálás lehetõségeinek kihasználása. Tudja a tanuló a tanult kéz– és légszekrény–technikai elemeket egy meggyõzõ zenei kifejezés szolgálatába állítani. Legyen képes a tanuló kamarazenei mûvekben közremûködni. Az év végi vizsga ajánlott anyaga – Egy etûd – Kis darabok a B.B. manuálon. – Egy kortárs harmonikadarab a S.B. manuálon. – Egy szabadon választott mû

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes